tomron87/hebrew-wikipedia-sentences-corpus huggingface dataset:
אחר לימודיה היא התחילה לעבוד כשחקנית תיאטרון, בין היתר בתיאטרון המלכותי הלאומי בלונדון ב-2008. היא גם עבדה כעוזרת אדמיניסטרטיבית בסיטי של לונדון.
ב-2014 יצא רומן הביכורים של ברטון, "המיניאטורות", אשר מתרחש באמסדרדם של המאה ה-17 באמסטרדם.
הרומן הוא בהשראת בית מיניאטורי המוצג ברייקסמוזיאום שהיה שייך לאישה מהתקופה בשם פטרונלה אורטמן - גם שמה של הדמות הראשית (אך מלבד ההשראה, אין הספר מתיימר להיות רומן ביוגרפי).
כשהיה הספר מוכן לפרסום, התחוללה על זכויות ההוצאה לאור מלחמת מכרזים בשבוע הספר בלונדון באפריל, 2013, ולבסוף הוצאת Picador החתימה את ברטון.
הרומן השני של ברטון, "המוזה", פורסם ב-2016, ומתרחש בשתי תקופות במקביל - מלחמת האזרחים בספרד ו-30 שנה מאוחר יותר בלונדון שנת 1960. הוא היה מועמד לפרס הקוראים Books Are My Bag.
ספר הילדים הראשון של ברטון, The Restless Girls, יצא לאור בחודש ספטמבר 2018. הסיפור מבוסס על סיפור אגדה של האחים גרים "המעשייה ב-12 נסיכות רוקדות".
נכון לפברואר 2018, היא עובדת על הספר השני שלה לילדים והרומן השלישי למבוגרים.
סינתיה אן האוול הידועה בשם הבמה ג'סי ג'יין הייתה שחקנית בסרטים פורנוגרפיים ודוגמנית אמריקאית.
במהלך הקריירה שלה בתעשיית הסרטים הפורנוגרפיים זכתה ג'יין להצלחה משמעותית וזכתה בפרסים רבים לרבות 9 פרסי AVN.
היא הפכה לאחת מכוכבות הקולנוע הבודדות למבוגרים שעברו בהצלחה לתפקידי קולנוע וטלוויזיה מיינסטרים.
ג'יין נולדה בשם סינתיה אן האוול ב-16 ביולי 1980, בפורט וורת', טקסס, ארצות הברית.
על פי ראיון שנתנה ב-2006 ל- אוקלהומה גזט משפחתה עברה בילדותה לאזור אוקלהומה סיטי, שם עבדו הוריה בבסיס חיל האוויר האמריקאי טינקר.
בשנת 1998 סיימה בהצטיינות את לימודיה בתיכון מור.
היא החלה את הקריירה שלה כדוגמנית למותגים קמעונאיים.
בהמשך השיגה תפקיד בפרסומת של רשת המסעדות הוטרס.
היא עלתה בסולם הדרגות בארגון הוטרס, ובסופו של דבר הגיעה לתפקיד רכזת ההדרכה האזורית.
מאוחר יותר היא קיבלה את ההחלטה לעבור לקריירה במשרה מלאה כדוגמנית ביקיני של המותג הוואי טרופי.
ג'יין חתמה על חוזה בלעדי עם חברת הפקת סרטי המבוגרים Digital Playground בין השנים 2002 ו-2014.
בשנת 2004 כיכבה בקליפ לשיר 'Step Up' של להקת הנו-מטאל האמריקאית Drowning Pool.
בנוסף לכך הופיעה על עטיפת האלבום השני שלהם - Desensitized.
בין השנים 2006–2007 הנחתה ג'יין מספר תוכניות לייט-נייט בערוץ פלייבוי.
בשנים 2005 ו-2008 שיחקה תפקיד ראשי בשני סרטי הרפתקאות פורנוגרפים "פיראטים" , ופיראטים 2 אשר היו לסרטי הפורנוגרפיה היקרים ביותר שהופקו אי פעם.
הסרטים זכו להצלחה רבה ואף הופצו בסיווג R (מותרים לצפייה מגיל 16).
בשנים 2011 ו-2014 היא הוכתרה על ידי CNBC כאחת מ-12 הכוכבות הפופולריות ביותר בפורנו.
ג'יין ערכה גם מספר הופעות בסרטי וסדרות מיינסטרים, היא הופיעה הופעת קמע בסרט "סטארסקי והאץ'" וכן בעונה השנייה של סדרת הטלוויזיה הפמליה.
בשנת 2006 הופיעה בתוכנית האירוח של ג'יי לנו.
ב-2010 גילמה תפקיד קטן של מפתה בסרט "להתחיל את המשחק".
בסרט תיעודי של CNBC משנת 2009 בשם "Porn: Business of Pleasure", ג'יין היא המוקד של הקטע האחרון בן שש הדקות, המפרט את הקריירה שלה ואת חייה מחוץ לתעשיית הפורנו.
מאוחר יותר באותה שנה היא הופיעה בסרט "Middle Men".
בשנת 2011 היא הופיעה בסרט "בוקי לארסון: נולד להיות כוכב".
בינואר 2017 הודיעה על פרישתה מעסקי הפורנוגרפיה לאחר שני עשורים.
אם כי היא חזרה לזמן קצר ב-2019 כדי לצלם את הסצנה הבין-גזעית הראשונה שלה עבור Blacked.com.
ג'יין הצהירה כי היא ביסקסואלית בשנת 2000, בגיל 19 ילדה את בנה היחיד.
בין השנים 2005–2012 הייתה נשואה לשחקן הפורנוגרפיה ריק פטריק.
ג'יין סיפרה בראיון בתוכניתו של הווארד סטרן משנת 2004 כי היא עברה כריתת רחם לאחר שחלתה בסרטן צוואר הרחם.
ב-24 בינואר 2024, היא ובן זוגה נמצאו מתים בביתם באוקלהומה לאחר שנטלו מנת יתר של סמים.
ג'סי היא דמות מתוך הזיכיון "צעצוע של סיפור", שהופיעה לראשונה בתור דמות משנית בסרט "צעצוע של סיפור 2".
הדמות נוצרה כדי להוסיף דמות נשית לזיכיון, כחלק מקמפיין של דיסני לשילוב דמויות ראשיות נשיות בחזית סרטי האנימציה שלהם.
הדמות דובבה במקור על ידי ג'ואן קיוזאק, ובעברית על ידי שרית וינו אלעד.
ג'סי הייתה חלק מקבוצת צעצועים שיצאו בשנות החמישים של המאה העשרים כחלק מפרויקט שיווקי של סדרת הטלוויזיה "וודי הקאובוי".
ג'סי עצמה השתתפה בסדרה כבובה על חוט, לצד שריף וודי, עין השור ופיט המסריח.
אלא שאז הסדרה נגמרה והבובות האקסלוסביות אבדו.
שריף וודי נלקח משם והתגלגל מבית לבית כשלבסוף הגיע לביתו של אנדי דייוויס ושימש כצעצוע שלו מבלי לזכור שהיה חלק מהסדרה.
בזמן הזה ג'סי, שגם היא אבדה, התגלגלה בין בתים של ילדים עד שלבסוף הגיעה לביתה של ילדה בשם אמילי, שמאמצת אותה להיות צעצוע שלה.
ג'סי הרגישה כאילו היא לא יכולה לאהוב אף אחד כמו שאהבה את אמילי, ואף אומרת כי: "אמילי הייתה כל עולמי".
אלא שאז, אמילי מתחילה פחות ופחות להתעניין בבוקרים ומפסיקה בהדרגה לשחק בצעצועים, עד שלבסוף, לאחר שבגרה, אמילי תורמת את ג'סי לארגון צדקה.
ג'סי מבינה כי ההזדמנות היחידה שלה להיות שוב במקום גדול שבו תוכל לראות את כל הילדים ולא להיות תקועה במחסן החשוך שבה נשמרו עד עתה היא לגרום לוודי להישאר איתם.
אלא שכשזה מגיע הוא מתעקש שעליו לחזור לביתו והשניים רבים כשלבסוף הם מגיעים להחלטה כי ג'סי ועין השור יבואו יחד איתו לבית של אנדי.
בהמשך ג'סי מתאהבת בידידו הטוב של וודי, באז שנות אור שמתאהב בה בחזרה והשניים נעשים זוג.
בסרט "צעצוע של סיפור 3" היא עברה עם הצעצועים של בוני לסאניסייד ומשם ברחה איתם עקב התעללות, וכאשר חזרה יחד איתם לאנדי, תרם אנדי אותה ואת כל חבריה הצעצועים לבוני.
בסוף הסרט היא רקדה עם באז בגרסה ספרדית לשיר "אני חבר שלך".
בסרט "צעצוע של סיפור 4" כאשר היא נפרדה מוודי ומבו-פיפ, וודי נתן לה את סיכת השריף שלו.
לאחר הקרדיטים, היא הביאה מבית הספר חברה חדשה דמוית סכין פלסטיק.
כחלק מהרחבת סיפור הרקע של וודי בסרט "צעצוע של סיפור 2" היה צורך ליצור ולהגדיר את שאר הדמויות שבמערכו.
אשתו של לאסטר, ננסי, גם עודדה אותו לכלול דמות נשית, על מנת שגם בנות יתעניינו בסיפור.
היא ביקשה שתהיה משמעותית וראשית יותר מבו פיפ שהופיעה בסרט הראשון.
במקור ג'סי נוצרה כדמות בשם סניוריטה קקטוס, שתוכננה כשותפה מקסיקנית לדמותו של וודי כדי לפתות את וודי עם הקסם הנשי שלה.
עד שהוגדרה מחדש כג'סי, האישיות שלה עודכנה על מנת שתהיה קשוחה יותר.
צוות פיקסאר ידע כי חלק מרכזי בעלילה הוא למצוא סיבה לוודי לעזוב את חדרו של אנדי, ולכן הם רצו ליצור דמות מרתקת שתתחבר לוודי רגשית.
מנהל הקריאייטיב הראשי פיט דוקטר אמר כי הצוות ידע שלא ניתן יהיה לשכנע את וודי לעזוב דרך לוגיקה והיגיון, ולכן הם החליטו שהדבר צריך להתבסס על מערכת יחסים.
ג'סי עוצבה תחילה על ידי ג'יל קלוטון, שמצא את שיערה כמאתגר במיוחד, אך העיצוב שלה שופר מאוחר יותר.
לאסיטר אמר כי הצוות עבד קשה על מנת להפוך את ג'סי לדמות נשית חזקה.
הוא הסביר שלאחר שג'סי ננטשת על ידי בעליה, היא מאמינה שההזדמנות היחידה שלה להיות אהובה על ידי ילדים היא במוזיאון.
הוא אמר שנעשו מספר ניסיונות ליצור את הסצנה שבה ג'סי מספרת את סיפורה האישי, אך כשזה נכשל, הם מצאו שזה מתבטא בצורה טובה יותר בעזרת השיר "When She Loved Me", שנכתב על ידי רנדי ניומן ובוצע על ידי שרה מקלאכלן.
לאסיטר הסביר, "בכל פעם שהיא סיפרה את סיפורה, הוא התרגש." אף על פי שצוות פיקסאר בדרך כלל נמנע מלתת לדמויות לפרוץ בשירה, הם החליטו שהשיר הוא הדרך הטובה ביותר לבטא את הרגש.
ג'ואן קיוזאק קיבלה את התפקיד של המדבבת של ג'סי בסרט "צעצוע של סיפור 2" ודיבבה את הדמות גם בסרטים "צעצוע של סיפור 3" ו-"4".
כאשר דיברה על עבודת הקול שלה, היא ציינה שקולה של ג'סי "טבוע בז'אנר הקאובוי" ושחלק גדול מהאופי שלה הוא להיות ילדותית.
לאסיטר היה מעריץ של מקלאכלן, ולכן היא ביצעה את תפקיד השירה של הדמות.
ניומן אמר שיש לה את היכולת להחזיק תווים ארוכים, ולכן הוא כתב את שיריה תוך התחשבות בקולה.
צוות פיקסאר ביקש ממנו לכתוב שיר שיסביר את יחסיה של ג'סי עם בעליה ואת העצב שלה כילדתה גדלה וחדלה לשחק בה.
ג'סי הולמן ג'ונס היה פוליטיקאי ויזם אמריקאי, איש המפלגה הדמוקרטית מיוסטון שבטקסס.
לימים מזכיר המסחר של ארצות הברית בממשלו של הנשיא פרנקלין דלאנו רוזוולט.
כניסתו של ג'ונס לחיים הציבוריים ולפוליטיקה החלה בנמל יוסטון ובתעלת האניות של הנמל.
הוא הוביל קבוצת בנקאים מקומיים שרכשה איגרות חוב ציבוריות ומאוחר מונה לכהן כיו"ר מועצת המנהלים של נמל יוסטון.
ג'ונס הוביל מאמץ לגיוס תרומות מקומי מטעם הצלב האדום האמריקאי לשם תמיכה בחיילי הכוחות המזוינים של ארצות הברית במלחמת העולם הראשונה.
הנשיא וודרו וילסון מינה את ג'ונס לעמוד בראש חטיבה של הצלב האדום האמריקאי, תפקיד שמילא בשנים 1917–1919. בשנת 1928 יזם את כינוס הוועדה הדמוקרטית הלאומית ביוסטון לקראת הבחירות לנשיאות באותה השנה.
ג'ונס ניהל בית חרושת לייצור טבק בטנסי בגיל ארבע עשרה, ובגיל 19 כבר היה אחראי על מגרשי הקורות של דודו.
כעבור חמש שנים, לאחר שמת דודו מ.
ג'ונס, עבר ליוסטון כדי לנהל את האחוזה שהותיר אחריו הדוד ופתח חברה לעצים, שחיש מהר החלה לשגשג.
במהלך תקופה זו ייסד ג'ונס חברה פרי עמלו בשם "חברת סאות' לאמבר" (South Lumber Company).
עיסוקיו בתחום הבניינים המסחריים ביוסטון כללו בנייני משרדים, גורדי שחקים, בתי מלון ודירות ובתי קולנוע.
הוא הקים את "בניין פוסטר", מטה העיתון "יוסטון כרוניקל" (Houston Chronicle) בתמורה ל-50% מהשליטה בעיתון, עליו השתלט לגמרי ב-1926.
התפקיד החשוב ביותר של ג'ונס היה בתאגיד לשיקום פיננסי (RFC) בין השנים 1932–1939, סוכנות ממשלתית פדרלית שנוסדה במקור בממשל הרברט הובר, אשר מילאה תפקיד מרכזי במאבק ב ובמימון התרחבות התעשייה במהלך מלחמת העולם השנייה.
לאחר שהובר מינה לראשונה את ג'ונס לתאגיד, הנשיא פרנקלין דלאנו רוזוולט הרחיב את סמכויות ה-RFC וקידם את ג'ונס לראש הסוכנות ב-1933. ג'ונס היה אחראי על הוצאת 50 מיליארד דולר אמריקני להמרצת התעשייה, בין היתר באמצעות מימון מסילות ברזל ובניית מפעלי תחמושת.
ב-1939 התפטר מהתאגיד לשיקום פיננסי כדי לעמוד בראש סוכנות ההלוואות הפדרלית.
הוא כיהן כמזכיר המסחר של ארצות הברית בשנים 1940–1945, תפקיד שמילא במקביל להיותו ראש התאגיד לשיקום פיננסי.
עם הסמכות המשולבת של תפקידים פדרליים שונים אלה, ניתן לומר כי ג'ונס נמנה בין האישים החשובים והחזקים באמריקה, מה שעשוי להתבטא בכינוי "ישו ג'ונס" אשר העניק לו רוזוולט.
למעשה, כבר בעשור השני של המאה ה-20 הוצע לג'ונס תפקיד מזכיר המסחר בידי הנשיא וודרו וילסון אך ג'ונס העדיף להישאר ביוסטון ולהתמקד בפעילותו העסקית.
במהלך הבחירות לנשיאות ארצות הברית 1940 נשקלה מועמדותו לתפקיד סגן הנשיא כעמיתו למירוץ של הנשיא, אך רוזוולט ראה בג'ונס שמרן מדי כדי להגשים את האידאולוגיה שלו.
לאחר שעזבו את וושינגטון הבירה, ג'סי ומרי ג'ונס התמקדו בנדבנות, תוך שהם עובדים באמצעות ב"יוסטון אנדוומנט", מוסד ללא כוונת רווח שהקימו בשנת 1937. אף שמרבית הפעילות הפילנתרופית שלהם התמקדה בטקסס, חלקה הייתה גם במסצ'וסטס ובטנסי.
חלק גדול מנדבנותם בא לידי ביטוי בחינוך, דרך תרומות גדולות לבית הספר לעסקים באוניברסיטת דרום טקסס והקמת מכללת ג'ונס באוניברסיטת רייס.
עם זאת, הם גם תרמו תרומות משמעותיות לבתי חולים ולאמנויות.
בניינים רבים ביוסטון נקראים על שם ג'סי ג'ונס, כולל מרכז מוזיקה במרכז העיר יוסטון המכונה "ג'ונס הול".
ג'סי ברדפורד הוא שחקן ודוגמן אמריקאי.
זכה בשני פרסי האמן הצעיר עבור משחקו בסרטים "מלך הגבעה" משנת 1993 ו"רחוק מהבית" בשנת 1995, ובשנים לאחר מכן התפרסם בסרטים "מעודדות צמודות" ו"גיבורי הדגל" של קלינט איסטווד.
ברדפורד נולד כג'סי ברדפורד ווטרוז בנורווק קונטיקט, בן יחיד לשחקנים טרי פורטר וקרטיס ווטרוז, שהופיעו בפרסומות, באופרות סבון ובסרטים.
אמו גילמה את אמו של דמותו בסרט "מרדף ממוחשב" משנת 1995. בני דודיו של ברדפורד הם ג'ונתן סבק (חבר בלהקות Splender ואדיסון) ושרה מסר, סופרת ומשוררת.
הוא החל לשחק בגיל שמונה חודשים והופיע בפרסומת למקלות ניקוי אוזניים.
בעידוד הוריו החל ברדפורד לדגמן ולהיבחן לתפקידי משחק.
הופעתו הראשונה בסרט הייתה בתפקיד בנו של רוברט דה נירו בסרט "להתאהב" משנת 1984.
הוא סיים את לימודיו בבית הספר התיכון "בריאן מקמהון".
הוא נבחר בטקס הסיום למלך Homecoming.
הוא היה קפטן נבחרת הטניס, ונבחר ל"שחקן הנאה ביותר "ול"שחקן המועדף" על ידי בני ובנות כיתתו בתיכון (אם כי לא היה במועדון הדרמה).
הוא המשיך ללמוד באוניברסיטת קולומביה, וסיים לימודי קולנוע בשנת 2002.
כשחקן ילדים, ברדפורד כיכב בסרטים "בחזקת חף מפשע" לצד האריסון פורד בשנת 1990, "מלך הגבעה" (1993) ו"רחוק מהבית" (1995).
הוא המשיך לשחק בתפקידים בולטים בסרטי קולנוע, ביניהם "רומיאו וג'ולייט" (1996), "כביש מהיר" (1999) ו"מעודדות צמודות" (2000).
בשנת 2002 הוא הופיע בתפקיד הראשי בשני סרטים: "Clockstoppers" ו-"Swimfan".
כמו כן היה לו תפקיד קטן כמתמחה בבית הלבן במשך תשעה פרקים במהלך העונה החמישית של סדרת הטלוויזיה "הבית הלבן".
ברדפורד שיחק את התפקיד של רנה גאנון בסרט "גיבורי הדגל" בשנת 2006, המבוסס על ספר באותו השם מאת ג'יימס בראדלי.
הסרט מבוסס על אירועי קרב איוו ג'ימה ובוים על ידי זוכה פרס האוסקר, הבמאי והשחקן קלינט איסטווד.
בשנת 2009 לוהק ברדפורד לתפקיד ראשי בסרט "אני מקווה שהם מגישים בירה בגיהנום", המבוסס על רב המכר של הסופר טאקר מקס.
בשנת 2010 לוהק לתפקיד הראשי לצד ג'ימי סמיטס בסדרת הדרמה "Outlaw".
בשנת 2016 הוא שיחק בשלושה פרקים בסדרת הטלוויזיה "קוד בלאק".
בשנת 2017 שיחק בסרטה של ליאה תומפסון, "השנה של גבר מדהים".
ברדפורד היה אחד המשקיעים במועדון הלילה "פלאם" במנהטן, יחד עם כריס נות', סמנתה רונסון, ונואל אשמן, בין היתר.
בשנת 2015 ניהל קשר רומנטי עם זמרת ההיפ הופ אזיליה בנקס.
בדצמבר 2018 התחתן ברדפורד עם השחקנית הברזילאית אנדראה לייל.
בדצמבר 2019 הודיעו השניים כי הם מצפים לילד.
יוסטין ליזט "ג'סטין" פאסק פאטינו (בספרדית: Yostin Lissette "Justine" Pasek Patiño; נולדה ב-27 באוגוסט 1979) היא דוגמנית ופילנתרופית פנמית, זוכת התואר מיס תבל 2002.
פאסק נולדה בחרקוב שבאוקראינה לאם פנמית ואב פולני; אמה הייתה עקרת בית, ואילו אביה היה מהנדס.
למרות ששם הולדתה הוא יוסטין, פאסק גדלה בכינוי חיבה בשמה הפולני - יוסטינה.
היא הבכורה מבין שלושה ילדים ובת יחידה; שני אחיה הצעירים הם אדוארד ואלווארו.
המשפחה התגוררה שנה אחת באוקראינה, ולאחר מכן עברה לכפר ווז'וצ'ין, ליד זמושץ' בדרום מזרח פולין, קרוב לגבול עם אוקראינה.
לאחר שאמה סיימה את לימודיה בכימיה, עזבה המשפחה את פולין והתיישבה בפנמה סיטי, שם גדלה פאסק.
ב-1996 השתתפה בתחרות הדוגמנות "Chica Modelo" ובעקבות זאת היא החלה לעבוד כדוגמנית ולקחה חלק במספר הפקות לטלוויזיה.
ב-2001 זכתה בתחרות היופי הלאומית של פנמה (Señorita Panamá) וזכתה במקום הראשון, בעקבות זאת היא ייצגה את פנמה במיס תבל 2002 והייתה לסגנית הראשונה.
ארבעה חודשים לאחר מכן מיס תבל אוקסנה פדורובה הודחה מתוארה והיא החלה לכהן כמיס תבל, פאסק היא הסגנית הראשונה בהיסטוריה שלבסוף זכתה בתפקיד זה, כמיס תבל היא ביקרה במספר מדינות ועבדה בין היתר עם ארגון הבריאות "Global Health Council".
לאחר מכן המשיכה בדוגמנות ודגמנה בין היתר לכריסטיאן דיור.
ב-2010 התמודדה במשחק הטלוויזיוני "Minute To Win It" בפרק מיוחד בו השתתפו מספר מלכות יופי.
ב-2014 לקחה חלק בסרט התיעודי "The Milky Way".
ב-2016 החלה לשמש כאחת מהבעלים של תחרות מיס פנמה והצהירה כי שמה לה למטרה לתת גישה שונה לתחרות.
ב-2009 התחתנה עם איש העסקים האנגלי דניאל ג'ולסון; להם שני ילדים.
ג'סטין אלינור פרישמן (נולדה ב-16 בספטמבר 1969) היא אמנית ומוזיקאית אנגלית-יהודייה.
היא הייתה הסולנית של להקת בריטפופ Elastica, לפני שפרשה מתעשיית המוזיקה ופיתחה קריירה כציירת.
פרישמן נולדה ב־16 בספטמבר 1969 בקנסינגטון, לונדון, בתו של וילם פרישמן, ניצול שואה הונגרי, מי שהיה יו"ר חברת פלש פרישמן של מהנדסים יועצים ואם רוסית.
היא גדלה בטוויקנהאם, לונדון בבית הספר לבנות "סנט פול", לפני שלמדה בבית הספר לאדריכלות בארטלט ביוניברסיטי קולג' בלונדון.
פרישמן אמרה, "הנושאים והרעיונות שאיתם אני עובדת קשורים ישירות לנרטיב אישי מתמשך.
השאלות הגדולות באות לידי ביטוי בבחירות שאני עושה באמנותי ...
[כולל] מערכת היחסים שלי המתפתחת עם הרוחניות שלי.
אני חושבת שהגישה והאסתטיקה שלי חושפים מאבקים פנימיים ומדברים עם המקורות וההיסטוריה של המשפחה שלי.
בשנת 2005 עברה פרישמן לבולדר, קולורדו, שם למדה אומנות חזותית באוניברסיטת נרופה, מכללה קטנה לאומנויות ליברליות בודהיסטיות.
בשנת 2012 נכנסו יצירותיה לרשימת המועמדים לפרס Marmite בבריטניה לציור.
פרישמן החלה לכתוב וללמוד מוזיקה בגיל אחת עשרה.
היא הייתה חברה מייסדת בלהקת סווייד עם ברט אנדרסון, אותו הכירה ב- UCL בשנת 1988. היא עזבה את הלהקה באוקטובר 1991. בסרט התיעודי משנת 2018 "The Insatiable Ones" אנדרסון מציין אותה כהשפעה עצומה על אלבומה הראשון של הלהקה.
בהמשך הקימה פרישמן את הלהקה שלה, Elastica .
אלבומם הראשון, Elastica, שיצא בשנת 1995, הפך לאלבום הבכורה הנמכר ביותר בתולדות בריטניה.
הם הוחתמו ב Deceptive Records בבריטניה, ובהמשך עם גפן רקורדס באירופה ובארצות הברית.
בשנת 1994 נבחרה אלסטיקה על ידי קוראי ה-NME כלהקה החדשה הטובה ביותר.
בשנת 1995, אלסטיקה הייתה מועמדת לפרס המוזיקה של מרקורי על אלבומם Elastica .
האלבום המשיך למכור יותר ממיליון עותקים ברחבי העולם.
בשנת 2001 הודיעה הלהקה על פרידה ידידותית, תוך שהיא מצטטת, בין השאר, שחיקה מסיבוב הופעות מפרך.
בשנת 2017 הוציאה Rough Trade Records גרסה מחודשת לאלבום הראשון של אלסטיקה.
בשנת 2019, Rough Trade הוציאה אלבום הפעלות של ה-BBC על אלסטיקה במהדורה מוגבלת ביום חנות התקליטים בבריטניה.
פרישמן הייתה בת זוגו של חברה ללהקה סוויד, ברט אנדרסון.
לאחר מכן יצאה עם דיימון אלברן, סולן להקת Blur, משנת 1991 עד לפרידתם בשנת 1998, ששימשה השראה לסינגל הלהקה " No Distance Left to Run " מ -1999.
פרישמן כיום נשואה למדען האקלים, איאן פאלונה, וחיה ועובדת בארצות הברית.
ג'סטין מייקל קורנוול הוא שחקן ומוזיקאי אמריקאי, הידוע ביותר בגילום ג'רוניקוס ג'אנגל הצעיר בסרט המקורי של נטפליקס "ההמצאה הקסומה של ג'רוניקוס ג'אנגל" ובשל דמותו בתור קייל קרייג בדרמת הפשע של CBS, "יום אימונים מסוכן", המבוסס על הסרט משנת 2001 באותו שם.
קורנוול נולד בעיר שרון, פנסילבניה, בנם של סידני קורנוול ושל רובין בודיפורד.
עם זאת, הוא גדל בעיקר בקליבלנד, אוהיו ולואיסוויל, קנטקי .
בגיל 10 עבר להתגורר עם אמו ואביו החורג ג'קי הרינג (נפטר בשנת 2009) ללואיסוויל שם עודדו אותו להמשיך באמנות לאחר שהתגלה תחילה בבית הספר היסודי.
הוא סיים את בית הספר התיכון איסטרן שם השתתף במקהלות ובהצגות בית הספר.
הוא למד משחק באוניברסיטת לואיוויל.
קורנוול עבר לשיקגו בשנת 2011 כדי להמשיך בקריירת המשחק שלו.
קורנוול החל לשחק בתיאטרון שייקספיר בשיקגו שם הופיע ב"אתלו הרמיקס", "חלום ליל קיץ" ובהפקות תיאטרון אחרות בשיקגו זמן קצר לאחר שהוחתם על ידי סוכנות השחקנים גריי.
בעודו עובד ללא הרף בתיאטרון ובסדרת הטלוויזיה הוא הופיע בפרסומות עבור וולמארט ולמפעל הפיס של אוהיו.
בשנת 2014 הופיע קורנוול בפרק של דרמת הפשע של NBC, "שיקגו PD".
בשנת 2015 הוא הופיע בפרק של הדרמה המוזיקלית המצליחה של רשת פוקס "אימפריה" ומאוחר יותר הופיע בתפקיד ללא קרדיט בסרט "שיראק" של הבמאי ספייק לי.
במרץ 2016 לוהק קורנוול לדרמת הטלוויזיה "יום אימונים מסוכן" של רשת CBS, על פי הסרט באותו שם משנת 2001. הסדרה בוטלה לאחר עונה אחת בשל מותו בטרם עת של השחקן הראשי ביל פקסטון.
בשנת 2019 גילם את טרנס שיי במיני-סדרה "I Am the Night" של רשת TNT, שהופקה על ידי פאטי ג'נקינס וכריס פיין.
באותה שנה כיכב קורנוול בדרמת הפשע העל טבעית "The InBetween" של רשת NBC, שסיימה את דרכה אחרי עונה אחת בלבד.
בשנת 2020 הופיע קורנוול בסרט "ההמצאה הקסומה של ג'רוניקוס ג'אנגל" עבור נטפליקס כג'רוניקוס ג'אנגל הצעיר כאשר את דמותו הבוגרת גילם השחקן פורסט ויטאקר.
קורנוול מבצע גם את שיר הפתיחה "This Day" בסרט.
בינואר 2021 פורסם כי קורנוול לוהק לתפקיד ראשי בעונה השלישית של סדרת הטלוויזיה של נטפליקס, "אקדמיית המטרייה".
+שנהסרטתפקידהערות2015שיראקטרויאן2018We Are Boatsפרדי2020ההמצאה הקסומה של ג'רוניקוס ג'אנגלג'רוניקוס ג'אנגל הצעיר2025Havocצ'ארלי
שנה כותרתתפקיד הערות 2014 Watch Dogs המשנה למלך קולות נוספים
אשר ג'וניור הוא שחקן קולנוע וטלוויזיה אמריקאי.
אשר בנם של ג'סי טי וג'ודית אשר נולד בסילבר ספרינג (אנ'), מרילנד.
הוא גילה עניין במשחק לראשונה בגיל חמש לאחר שאחותו ג'סטיה לוהקה לפרסומת בטלוויזיה.
עבודת המשחק הראשונה שלו הייתה פרסומת לחברת אוסקר מאייר.
בשנת 2003, המשפחה עברה ללוס אנג'לס כדי לעזור לקדם את הקריירה של אשר.
הוא סיים את בית הספר התיכון בגיל 15 ולמד קולינריה במכללה הקהילתית.
הופעתו הראשונה של אשר בטלוויזיה הייתה בשנת 2005 בפרק של הסדרה ללא עקבות, ששודרה ברשת CBS.
בשנת 2007, הוא הופיע בפרק של סדרת המקור של ערוץ דיסני, האנה מונטנה.
בשנת 2011, אשר כיכב בסרט הטלוויזיה "Level Up" .
הסרט הוליד סדרת טלוויזיה שבה אשר גילם שוב את תפקידו בתור לייל האגינסון.
מאוחר יותר הוא דיבב בסרט התיעודי "Teenage" משנת 2013.
בשנת 2014 הופיע אשר בסרט "כשהמשחק עומד מלכת".
במרץ אותה שנה לוהק אשר לתפקיד הראשי בסדרה הקומית "Survivor's Remorse".
הסדרה עלתה לראשונה באוקטובר 2014.
ב-2016 הופיע אשר בסרט ההמשך לסרט היום השלישי: התחדשות משנת 1996 מול ביל פולמן, ליאם המסוורת' וג'ף גולדבלום.
מאוחר יותר באותה שנה, שיחק אשר בדרמה הקומית "כמעט חג המולד" לצד דני גלובר וקימברלי אליס .
בשנת 2019, שיחק אשר בתפקיד הראשי בסרט המשך לסרט שאפט משנת 1971, בכיכובו של בנו של דמותו של סמואל ל.
ג'קסון מהסרט משנת 2000, ונכדו של "שאפט" המקורי, בגילומו של ריצ'רד ראונדטרי .
בינואר 2018, פורסם כי אשר לוהק לתפקיד "איי-טריין" בסדרת הטלוויזיה הבנים של אולפני אמזון, המבוססת על חוברת קומיקס של גארת' אניס ודריק רוברטסון באותו שם .
באפריל 2020, הוא כיכב עם קמילה מנדס בסרט נטפליקס "שקרים מסוכנים".
שנה כותרתתפקיד הערות 2005 ללא עקבות מלקולםפרק אחד 2007 האנה מונטנה בחורפרק אחד 2008 לינקולן הייטס בייבי ג'י פרק אחד 2008 מספ7ים שודד מס' 1 פרק: " פריינמיס " 2009 המנטליסט דניאל בראון פרק אחד 2009 מחשבות פליליות דניאל 2 פרקים 2010Summer Campאר.
ג'סטין קאסל היא מדענית וחוקרת של אינטראקציה בין בני אדם ובין אדם למחשב.
קאסל היא מובילה בתחום של בינה מלאכותית ושל תקשורת אנושית בלתי מילולית וכן היא ידועה ביצירת סוכן השיחה המגולם (Embodied Conversational Agents), דהיינו אדם וירטואלי היודע לבטא את עצמו בצורה מילולית ובלתי מילולית.
נכון ל־2022 קאסל חברה ב (CNNUM) וחוקרת בכירה במכון למחקר הידוע אינריה (Inria) שבפריז.
ג'סטין קאסל בעלת תואר DEUG מ (Université de Besançon); תואר ראשון (BA) ממכללת דארטמות' (Dartmouth); מאסטר בפילוסופיה (MPhil) מאוניברסיטת אדינבורו (University of Edinburgh) ודוקטורט (PHD) בבלשנות ופילוסופיה באוניברסיטה של שיקגו (University of Chicago) משנת 1991.
קאסל כיהנה כעוזרת פרופסור בתחומים של בלשנות, פסיכולוגיה וצרפתית באוניברסיטת פנסילבניה (Pennsylvania State University), וכן כיהנה כפרופסורית בעלת קביעות במעבדת המידע של MIT בין השנים 1995–2003. בשנים 2003–2010 ייסדה קאסל והייתה המנהלת של המרכז לטכנולוגיה והתנהגות חברתית וכן הייתה המנהלת של פרויקט הדוקטורט המשותף שלו באוניברסיטת נורת'ווסטרן (Northwestern University).
בשנת 2006 נבחרה לראש צוות המחקר של AT&T באוניברסיטה.
קאסל בסגל אוניברסיטת קרנגי מלון (Carnegie Mellon University) משנת 2010. היא פעלה כדיקן עמית (Associate Dean) בתחום של אסטרטגיה והשפעה טכנולוגית בבית הספר למדעי המחשב והיא מנהלת בדימוס (Director Emerita) במכון לאינטראקציה בין אדם למחשב.
נוסף על כך, היא עזרה להקים והייתה מנהלת שותפה (co-director) ביוזמת סיימון ללמידה משופרת-טכנולוגיה ובפרויקט "בראש" (InMind), פרויקט של יאהו (Yahoo) ואוניברסיטת קרנגי מלון ליצירת העוזרת הווירטואלית של העתיד.
בשנת 2012 נבחרה קאסל כעמיתת (Fellow) (AAAS) ובשנת 2016 נבחרה כעמיתה ב (RSE) וכעמיתה באגודה למכונות מחשוב (ACM).
ב־2011 נבחרה קאסל לחברה במועצת העתיד העולמית למחשבים של הפורום הכלכלי העולמי (World Economic Forum Global Future Council on Computing) ומאז 2012 נכחה והרצתה בכנס דאבוס (Davos) כל שנה עד לשנת 2019. כמו כן, היא הרצתה גם באגודה האמריקאית לפסיכולוגיה (American Psychological Association) ובטדאקס (Tedx).
בשנים האחרונות לקחה קאסל חופשה מאוניברסיטת קרנגי מלון על מנת למלא תפקיד בכיר (Chair) במכון המחקר לבינה מלאכותית של פריז (PRAIRIE), וב-11 בפברואר 2021 נבחרה לחברה במועצה הלאומית הדיגיטלית (CNNUM) הצרפתית לקדנציה של שנתיים.
בנוסף, היא חוקרת בכירה ובעלת מושב (associated position) ב(Inria) שבפריז.
במסגרת אוניברסיטת קרנגי מלון, קאסל הקימה את מעבדת ארטיקולאב (Articulab).
מטרת המעבדה היא לחקור אינטראקציה בין אדם לאדם בתרבויות ומצבים חברתיים דרך טכנולוגיה, ולהשתמש בממצאים בשביל לשפר את הטכנולוגיה.
מחקרי המעבדה תורמים לתחומים רבים כמו לימודי תקשורת, בינה מלאכותית, אינטראקציה בין אדם למחשב ועוד.
בעזרת בינה מלאכותית (AI) והמידע הנצבר על התנהגותם של בני האדם, החוקרים במעבדה יוצרים "אדם וירטואלי" המכונה סוכן שיחה מגולם (ECA) והוא מדמה אדם על כל התנהגויותיו המילוליות והלא מילוליות, אותו קאסל מפגישה עם בני אדם מבוגרים וילדים ובוחנת את התנהגותם.
תחומי מחקר אלו הוכחו כעוזרים לילדים ללמוד יותר טוב והם גם משפרים רבות ומחדשים את תחום הבינה המלאכותית.
למעבדה שלל פרויקטים כמו SARA, SCIPR, ALEX וRAPT.
בין הפרויקטים הבולטים ראוי לציין את פרויקט אלכס (Alex) שמטרתו לשפר את הלמידה בקרב ילדים אפרו אמריקאים, באמצעות עמית וירטואלי המדבר עמם במבטא וניב אפרו אמריקאי, דבר המשפר את הבנתם ואת הישגיהם; וכן את פרויקט שרה (SARA), פרויקט שאפתני של בינה מלאכותית והתנהגות אנושית.
שרה יודעת לזהות את ההתנהגות החברתית של האדם על כל צורותיו כגון ויזואלית, קולית ומילולית ולהתאים את עצמה אליו.
מחקר זה גילה בפעם הראשונה כיצד בני אדם בונים והורסים זיקה ביניהם ואיך אפשר להשתמש בכך (לדוגמה בשרה עצמה) בשביל לבנות זיקה מאפס במכוון.
בתקופתה ב-MIT, הקימה קאסל ועמדה בראש קבוצת המחקר למחוות ושפה סיפורית (GNL) אשר נסגרה ב־2003. הקבוצה חקרה כיצד חפצים כמו צעצועים יכולים להיות מהונדסים עם מאפיינים פסיכולוגים על בסיס הבנה עמוקה של היכולות הלשוניות, קוגניטיביות וחברתיות של האדם.
בשנת 2001 הקבוצה פיתחה את "ערכת הכלים להנפשת ביטוי התנהגות" (BEAT) היודעת לקבל טקסט מסוים ולהראות, באמצעות דמות אנימציה, כיצד אדם יבטא אותו בצורה לא מילולית.
בנוסף לכך, בשנת 2002 היא פיתחה סוכן שיחות מגולם ראשון מסוגו, המסוגל לקבל שאלות ביחס למיקום של קבוצות מחקר במעבדת המידע של MIT ולענות בעזרת שפה מילולית ולא מילולית את התשובה.
בעקבות מעורבותה של קאסל בתחום המחשבים המתפתח במהירות ובמדע, עלו בה חששות לגבי חוסר ייצוג של אוכלוסיות וקבוצות מגדריות מסוימות.
לכן, קאסל פעלה רבות להעצמה של ילדים, ילדות, נשים במדע, ועוד.
קאסל ניהלה את פסגת הצעירים של 1998 (Junior Summit 1998), בה צעירים וצעירות מכל העולם דיברו אחד עם השני על נושאים חשובים דרך פורום אינטרנטי וחלקם אף פגשו מנהיגים עולמיים ב-MIT.
את אותן שיחות ואינטראקציות קאסל חקרה ובדקה על מנת להבין טוב יותר כיצד בני אדם וילדים בפרט מתקשרים דרך המחשב.
קאסל אף תרמה רבות להעצמה נשית במחשבים ומשחקי מחשב.
ב־1998 ערכה ופרסמה ביחד עם הנרי ג'נקינס (Henry Jenkins) את הספר "מברבי למורטל קומבט: מגדר ומשחקי מחשב" (From Barbie to Mortal Kombat: Gender and Computer Games) בו טענה שיצירת משחקים שמיועדים רק לבנות רק תגביר ואפילו תחמיר את הבעיה.
בתחום של העצמה נשית במדע, בין השנים 1994–1997 קאסל עצבה ותכננה סדנאות ל"כישורי הישרדות" עבור נשים באקדמיה.
לאחר מכן, קאסל הקימה בשיתוף עם ג'קסון (J.J.
Jackson) את "ועדת אד-הוק לאיכות חיי הפקולטה ב-MIT", ועדה שנועדה לתמוך באנשי סגל צעירים, נשים ומיעוטים אתניים.
היא הייתה בסגל המייעץ לתוכנית "חוקרות בהנדסת חשמל ומדעי המחשב" (FREECS) ולמכון אניטה בורג לנשים וטכנולוגיה (Anita Borg Institute for Women and Technology).
יתרה מזאת, קאסל כתבה רבות על מצב הנשים בוויקיפדיה (חוסר מאמרים על נשים ועל נושאים שנוגעים לנשים) ועל כך שצריך לשנותו.
בכתבה בניו יורק טיימס כתבה קאסל כי "חוסר האיזון המגדרי הזה מעלה את האפשרות ש"תקשורת שנוצרה על ידי אזרחים" לא נוצרת בפועל על ידי כל האזרחים, ושהדמוקרטיה שאליה שואפת ויקיפדיה עשויה למעשה להתעלם מקולותיהם של 50 אחוז מהאוכלוסייה.
זה אכן משהו שצריך לדאוג ממנו".
2001, פרס אדגרטון של אמ.איי.טי (MIT Edgerton Prise) ביחד עם סת' לויד (seth lloyd).
2017, הוכרה על ידי איגוד חקר המחשוב (CRA) על תרומתה לתחום האינטראקציה בין אדם למחשב.
ג'סטין אינדירה סקיירס , הידועה באופן מקצועי בשם ג'סטין סקיי, היא זמרת אמריקאית.
סקיי, שזכתה להצלחה הראשונית שלה במטאמבלר, ביססה את הקריירה המוזיקלית שלה וחתמה על חוזה הקלטות עם אטלנטיק רקורדס בגיל 19.
סקיי נולדה ב-24 באוגוסט 1995 בפורט גרין, ברוקלין, ניו יורק, להורים ג'מייקנים.
אמה, נובה פרי, עורכת דין בתחום הבידור, היא ממוצא אפרו-ג'מייקני והודו - ג'מייקני ואביה כריסטופר סקיירס, סמנכ"ל סחר תאגידי, הוא אפרו-ג'מייקני.
ניק פרי, שגריר ארצות הברית בג'מייקה.
בשנת 2019, סקיי יצאה עם הראפר גולדלינק.
+ שנה שם הסרט תפקיד הערות 2019 כמה גבוה 2 סטפי Already Gone קישה
+ שנה סדרה תפקיד הערות 2019 סיפורים סגול פרק: "בודאק צהוב"2022-23 בוגרת-כזה אניקה תפקיד חוזר (עונה 5)
ג'סטין רס הוא שחיין אמריקאי, אלוף עולם (בודפשט 2022) וסגן אלוף עולם (פוקואוקה 2023) במשחה ל-50 מטר גב.
רס נולד וגדל בקרי, קרוליינה הצפונית ולמד באוניברסיטת המדינה של קרוליינה הצפונית.
באליפות ארצות הברית שנערכה ב 2017 הוא זכה במדליית זהב במשחה ל-50 מטר גב בשיא אליפות חדש של 24.41 שניות, לפני מאט גריוורס וראיין מרפי.
באליפות העולם שנערכה בבודפשט, הונגריה הוא סיים במקום שישי במשחה ל-50 מטר גב בתוצאה של 24.77 שניות.
באוניברסיאדה שנערכה בטאיפיי, טייוואן בסוף אוגוסט אותה שנה הוא זכה ב-4 מדליות, 3 זהב ו-1 כסף.
מדליות זהב, במשחה ל-100 מטר גב בתוצאה של 53.29 שניות, לפני קוסוקה הגינו מיפן (54.12 שניות) ודנס רפשיס מליטא (54.17 שניות), במשחה שליחים 4x100 מטר חופשי ובמשחה שליחים 4x100 מטר מעורב.
באוניברסיאדה שנערכה בנאפולי, איטליה בתחילת 2019 הוא זכה ב-3 מדליות, 2 זהב ו-1 ארד.
מדליות זהב במשחה ל-50 מטר גב בתוצאה של 24.48 שניות ביחד עם זן וודל מדרום אפריקה שזכה שלושה שבועות לאחר מכן במדליית זהב באליפות העולם (24.43 שניות).
התוצאה שקבעו הייתה מספיקה למדליית כסף באליפות העולם ובמשחה שליחים 4x100 מטר מעורב, כשחיין ראשון הוא קבע בשמחה ל-100 מטר גב תוצאה של 53.31 שניות טובה יותר מזו של המנצח במשחה זה גרגורי טרסביץ' מרוסיה (53.51 שניות) ומדליית ארד במשחה ל-100 מטר גב (53.81 שניות).
באליפות העולם שנערכה בפוקואוקה, יפן ביולי 2023 זכה בשתי מדליות, כסף וארד.
מדליית כסף במשחה ל-50 מטר גב בתוצאה של 24.24 שניות, אחרי האנטר ארמסטרונג (24.05 שניות) ולפני שו ג'יאיו מהרפובליקה העממית של סין (24.50 שניות) ולא הצליח להגן על תוארו.
מדליית ארד במשחה שליחים 4x100 מטר חופשי לאחר ששחה בשלב המוקדמות.
ג'סטין קלי הוא שחקן קנדי.
קלי נולד ב-7 במרץ 1992 בטורונטו, קנדה.
הוא למד בבית הספר התיכון ארל הייג.
יש לו אח גדול, תום.
בין בשנים 2007–2010 שיחק בתפקיד ראשי של נואה ברנט ג'קסון בסדרת הטלוויזיה "הבאז האחרון".
בין השנים 2011–2013 גילם את ג'ייק מרטין בסדרת הטלוויזיה "דגראסי".
בשנת 2014 הופיע קלי בסרט "מפות לכוכבים", שביים דייוויד קרוננברג.
בשנת 2018 החל לשחק בתפקיד חוזר בסדרת הטלוויזיה "ויינונה ארפ".
בשנת 2019 שיחק בסרט "The Last Man" לצד היידן כריסטנסן.
באותה שנה, החל קלי לשחק בסדרת הטלוויזיה הקנדית "הדסון ורקס" בתור ג'סי מיילס, איש מחשבים של משטרת סנט ג'ון.
קלי שיחק בסדרה במשך ארבע עונות עד אביב 2022. לאחר עונות ארבע וחמש המוצלחות, הסדרה חודשה לעונה שישית באפריל 2023.
בשנת 2020 שיחק בסרט "סקנדל עירוני".
ג'סטין קלי מאורס לקתרין פנטסקה מאז דצמבר 2018. הם התחתנו בדצמבר 2021.
+שנהסרטתפקידהערות2014מפות לכוכבים (אנ')ראטBig Muddyאנדי בארלו2015Lost After Darkשון2016Lost & Found אנדי וולטון2019The Last Man ג'וני2020סקנדל עירוני (אנ')ניל
ג'סטין וינסנט קוקרן הוא כדורגלן עבר אנטיגואי ששיחק בעמדת הבלם.
קוקרן נולד בלונדון לאב ממוצא אנטיגואי ולאם מסנט לוסיה.
הוא התחיל לשחק כדורגל בקבוצת הנוער של קווינס פארק ריינג'רס וערך את הופעת הבכורה שלו בקבוצה כמחליף במחצית השנייה במשחק הבית האחרון של עונת נגד סטוקפורט קאונטי, אך הורחק אחרי מספר דקות.
בשנת חתם בהייז וביולי חתם בקרו אלכסנדרה.
בפברואר הושאל לג'ילינגהאם עד לסיום העונה.
בקיץ חתם ברות'רהאם יונייטד בה שיחק עונה אחת.
ב-31 באוגוסט 2007 חתם ביוביל טאון.
לאחר מכן חתם במילוול בה שיחק משחק אחד בלבד.
בהמשך הקריירה שיחק ברושדן אנד דיימונדס, אלדרשוט טאון, הייז אנד ידינג יונייטד, בורהאם ווד ואנטיגואה ברקודה.
בשנת קוקרן נענה להצעה לייצג את אנטיגואה וברבודה ארץ מוצאו של אביו.
ב-17 ביוני של אותה שנה ערך את הופעת הבכורה שלו בנבחרת בהפסד 0–2 ל.
ב-10 בנובמבר 2010 הבקיע את שער הבכורה שלו בנבחרת בניצחון 1–2 נגד .
לאחר שפרש, קוקרן התחיל לאמן בבית הספק לכדורגל של טוטנהאם הוטספר וב-29 באוגוסט 2019 אימן את נבחרת אנגליה בכדורגל עד גיל 15 ואחרי שנה מונה לזו של נבחרת אנגליה בכדורגל עד גיל 17.
ב-8 ביוני 2021 מונה לראש מערך פיתוח ואימון שחקנים באקדמיה של מנצ'סטר יונייטד.
ביוני מונה לעוזר מאמן בברנטפורד.
ג'סטין סמית' הוא כדורסלן אמריקאי המשחק בעמדות הפאוור פורוורד והסנטר בהפועל ירושלים מליגת העל בכדורסל והיורוקאפ.
סמית' למד בתיכון סטיבנסון בלינקולנשייר, אילינוי.
בעונתו השנייה הוא שיחק לצד ג'יילן ברנסון וזכה באליפות המדינה בדרג 4A לשנת 2015. כ הוא רשם 21.7 נקודות ו-10 ריבאונדים בממוצע למשחק.
סמית' דורג במקום ה-91 בכל ארצות הברית על ידי ESPN והתחייב לשחק כדורסל מכללות באוניברסיטת אינדיאנה, למרות הצעות מאוניברסיטת נורת'ווסטרן, אוניברסיטת פרדו ואוניברסיטת וילאנובה.
בעונתו הראשונה באינדיאנה, עונת 2017/18, העמיד סמית' ממוצעים של 6.5 נקודות ו-3.2 ריבאונדים למשחק.
בעונתו השנייה, בה פתח בחמישייה ב-32 מתוך 35 המשחקים של קבוצתו, הוא רשם 8.2 נקודות ו-4.5 ריבאונדים למשחק.
ב-2 במרץ 2019 הוא קלע שיא עונתי של 24 נקודות בניצחון 63–62 על אוניברסיטת המדינה של מישיגן.
בעונתו השלישית הוא רשם ממוצעים של 10.4 נקודות ו-5.2 ריבאונדים למשחק.
ב-8 ביוני 2020 עבר סמית' לאוניברסיטת ארקנסו לקראת עונת הסיניור שלו.
ב-20 בדצמבר 2020 הוא רשם דאבל דאבל של 22 נקודות ו-17 ריבאונדים בניצחון 87–76 על אוראל רוברטס.
בעונתו האחרונה הוא העמיד ממוצעים של 13.6 נקודות ו-7.3 ריבאונדים למשחק ועזר להוביל את קבוצתו למאזן 25–7 ולשמינית גמר טורניר אליפות המכללות בכדורסל.
ב-31 בדצמבר, לאחר שלא נבחר בדראפט ה-NBA 2021, נרכש סמית' על ידי הראפטורס 905 מליגת הפיתוח של ה-NBA.
הוא שוחרר מהקבוצה ב-7 בפברואר 2022, אך כעבור שלושה ימים נרכש מחדש על ידי הקבוצה.
ב-4 בנובמבר 2022 הוחתם סמית' על ידי דלאוור בלו קואוטס וזכה עימה באליפות ליגת הפיתוח לאחר שרשם 9.3 נקודות ו-4.3 ריבאונדים למשחק.
ב-23 ביולי 2023 חתם סמית' בהפועל חולון מליגת העל וליגת האלופות בכדורסל.
ב-31 במאי 2024 רשם שיא קריירה של 30 נקודות לצד 8 ריבאונדים ו-3 חטיפות בהפסד 68–70 להפועל ירושלים במשחק השני של סדרת רבע גמר הפלייאוף.
בסיום עונת נבחר סמית' לחמישיית העונה השנייה לאחר שהעמיד ממוצעים של 16.2 נקודות, 6.5 ריבאונדים ו-1.3 חטיפות למשחק.
ב-4 ביולי 2024 חתם סמית' בהפועל ירושלים מליגת העל והיורוקאפ.
ג'סי בלדסו היה פוליטיקאי אמריקאי, אשר כיהן כסנאטור מטעם מדינת קנטקי.
בלדסו נולד במחוז קאלפפר, וירג'יניה ב-6 באפריל 1776. כשהיה צעיר מאוד, משפחתו היגרה עם קהילה בפטיסטית דרך קמברלנד גאפ למחוז קנטקי.
רבים מהמבוגרים בקהילה הנודדת הזו היו עבדים כושים.
ג'סי למד בסמינר טרנסילבניה ובאוניברסיטת טרנסילבניה בלקסינגטון, קנטקי, שם למד משפטים.
בשנת 1800 התקבל ללשכת עורכי הדין והחל לעסוק במקצוע.
בשנת 1808 מונה בלדסו למזכיר המדינה.
הוא היה חבר בבית הנבחרים של קנטקי ב-1812. לאחר מכן נבחר מטעם המפלגה הדמוקרטית-רפובליקנית לסנאט של ארצות הברית וכיהן בסנאט מ-4 במרץ 1813 ועד להתפטרותו ב-24 בדצמבר 1814. ב-1817 נבחר לחבר הסנאט של קנטקי, וכיהן בתפקיד עד 1820. באותה שנה, הוא כיהן כחבר בחבר האלקטורים, והצביע לג'יימס מונרו.
ב-1822 מונה בלדסו לשופט במחוז לקסינגטון.
הוא התיישב בלקסינגטון וכיהן כפרופסור למשפטים באוניברסיטת טרנסילבניה.
לאחר מכן הפך לכומר בכנסיית התלמידים.
ב-1833 עבר למיסיסיפי וב-1835 עבר לרפובליקת טקסס.
הוא מת ב-25 ביוני 1836 ליד נאקוגדוצ'ס, רפובליקת טקסס.
בשל אופיו ההפכפך, קיבל את הכינוי "Hot headed".
מלבד היותו משפטן בולט, היה דוד של אנשים בולטים רבים, כולל, אך לא רק, רוברט אמט בלדסו ביילור, שלמד משפטים תחתיו, ווקר קית' ביילור, שכיהן בשני הבתים של בית המחוקקים באלבמה וכשופט, תומאס צ'ילטון, שייצג גם הוא את קנטקי בקונגרס, ויליאם פאריש צ'ילטון, חבר הקונגרס הזמני של הקונפדרציה מאלבמה.
ג'סי דייוויד ברייט היה סגן מושל אינדיאנה התשיעי וחבר הסנאט של ארצות הברית מטעם אינדיאנה, שכיהן שלוש פעמים כנשיא הזמני של הסנאט של ארצות הברית.
הוא היה הסנאטור היחיד ממדינה צפונית שהודח מתפקידו בשל הזדהותו עם הקונפדרציה, וכן הסנאטור האחרון שהודח על רקע מרד הקונפדרציה.
ברייט נחשב למנהיג מרכזי בתנועת "ראשי הנחושת" (מתנגדי המלחמה בצפון) והתנגד למלחמת האזרחים.
בנוסף, היה ביריבות מתמדת עם מושל אינדיאנה ג'וזף רייט, מנהיג המפלגה הרפובליקנית במדינה.
ברייט היה בעלים של 21 עבדים במדינת קנטקי.
ברייט נולד ב-18 בדצמבר 1812 למשפחה ממוצא גרמני בעיר נוריץ' שבניו יורק, ובשנת 1820 עברה משפחתו למדיסון שבאינדיאנה.
הוא למד בבתי הספר הציבוריים ולמד משפטים.
בשנת 1831 הוסמך לעריכת דין והחל לעסוק במקצוע במדיסון.
בשנת 1834 נבחר לשופט בית הדין לצוואות של מחוז ג'פרסון, ובשנים 1840–1841 כיהן כמרשל פדרלי של מדינת אינדיאנה.
לאחר מכן שימש כחבר הסנאט של אינדיאנה בשנים 1841–1843, וב־1842 נבחר לסגן המושל וכיהן בתפקיד זה בשנים 1843–1845.
בשנת 1844 נבחר ברייט לסנאט של ארצות הברית מטעם המפלגה הדמוקרטית, ונבחר מחדש ב־1850 וב־1856, וכיהן עד לשנת 1862. במהלך כהונתו עמד בראש ועדות רבות, בהן ועדת החוקים, ועדת המבנים הציבוריים, ועדת הדרכים והתעלות, וועדת התביעות מתקופת המהפכה.
הוא כיהן גם כנשיא הזמני של הסנאט בשלוש תקופות: 1854–1856, 1856–1857, ובשנת 1860. בתקופות אלה היה ראשון בסדר הירושה לנשיאות ארצות הברית בעקבות מותו של סגן הנשיא ויליאם רופוס קינג באפריל 1853.
ברייט לא נודע כנואם גדול אך נחשב למיומן מאוד בעבודת הוועדות.
אחד מיריביו היה הסנאטור מאילינוי סטיבן דאגלס, שהתנגד להמשך כהונתו בסנאט, אך מנגד היה ידיד קרוב ובעל ברית של חבר הקונגרס ויליאם אינגליש מאינדיאנה.
בשנת 1857 הציע לו הנשיא ג'יימס ביוקנן את תפקיד מזכיר המדינה, אך ברייט סירב.
בתחילת 1862, במהלך כהונת הקונגרס ה־37 (שכלל 29 רפובליקנים ו־10 דמוקרטים), הצביע הסנאט על הדחתו לאחר שהתברר כי הכיר בג'פרסון דייוויס כנשיא הקונפדרציה וסייע למכירת נשק לשירותה.
ההאשמות עלו לאחר שהסנאטור ממינסוטה, מורטון וילקינסון, הציג מכתב מ־1 במרץ 1861 שנמצא על סוחר נשק שנתפס בעת שחצה את גבול הקונפדרציה במהלך קרב בול ראן הראשון.
המכתב היה חתום בידי ברייט ונשלח לדייוויס.
ברייט היה הסנאטור הארבעה עשר שהודח במהלך מלחמת האזרחים, והוא (נכון ל־2025) הסנאטור האחרון שהודח אי פעם.
לאחר הדחתו החרימו שלטונות האיחוד את רכושו בפורט פולטון, אינדיאנה – אזור שהפך מאוחר יותר לבית החולים הצבאי "ג'פרסון ג'נרל", שהיה השלישי בגודלו במהלך המלחמה.
בשנת 1863 ניסה להתמודד שוב על המושב שהתפנה בעקבות הדחתו, אך נכשל.
יריבו הפוליטי הוותיק, ג'וזף רייט, השגריר בפרוסיה ומנהיג "הדמוקרטים של המלחמה", מונה במקומו לסנאט.
לאחר שאיבד את ביתו באינדיאנה עבר ברייט לעיר קובינגטון שבקנטקי.
הוא כיהן כחבר בית הנבחרים של קנטקי בשנים 1867–1871, היה אלקטור בבחירות לנשיאות בשנת 1868 מטעם המפלגה הדמוקרטית, ועמד בראש חברת הפחם "Raymond City Coal Company" בשנים 1871–1875. בשנת 1874 עבר לעיר בולטימור שבמרילנד, ושם נפטר ב־20 במאי 1875. הוא נקבר בבית העלמין "גרין מאונט" בבולטימור.
ג'סטיפדיה היא אנציקלופדיה מקוונת חופשית בשפה האנגלית, אשר הושקה לציבור ב-9 באוגוסט 2023 כפלטפורמה מתחרה לוויקיפדיה.
המיזם מופעל על ידי עמותת Justapedia Foundation – ארגון ללא מטרת רווח שייסדה בטי וילס (Betty Wills), מנהלת עמותות אמריקאית, שהייתה בעברה עורכת בוויקיפדיה.
מטרת המיזם המוצהרת היא להקים פלטפורמת ידע נייטרלית ואובייקטיבית כחלופה לוויקיפדיה, תוך שימור התיעוד ההיסטורי והמדעי ללא הטיה אידאולוגית.
האתר מבוסס על תוכנת מדיה-ויקי (MediaWiki) בדומה לוויקיפדיה, ובתחילת דרכו ייבא למעלה מ-6.5 מיליון ערכים מהוויקיפדיה האנגלית ברישיון חופשי.
התוכן בפלטפורמה מעודכן ומשוכתב בהדרגה כך שיעמוד בסטנדרטים חמורים יותר של נייטרליות ואובייקטיביות.
מייסדת הפלטפורמה יזמה את הקמת האתר בעקבות ניסיונה כעורכת ותיקה בוויקיפדיה.
לטענתה, היא נתקלה בקושי לשלב נקודות מבט מאוזנות בנושאים שנויים במחלוקת בשל השפעתה של קבוצה מצומצמת של עורכים בעלי נטייה אידאולוגית פרוגרסיבית.
המייסדת ציינה כי ניסיונותיה לאזן ערכים הובילו לעיתים לחסימות ולהגבלות עריכה.
בדומה לוויקיפדיה, גם Justapedia פועלת במתכונת של מיזם ויקי שיתופי המבוסס על תוכנת מדיה־ויקי, והערכים נכתבים ומתוחזקים על ידי מתנדבים מרחבי העולם.
עורכי האתר מכונים "Justapedists" ויכולים ליצור חשבון ולערוך את התוכן באופן דומה לתהליך המקובל בוויקי.
כל התוכן באתר מופץ תחת הרישיון החופשי CC BY-SA 3.0 (בדומה לוויקיפדיה), מה שמאפשר לעשות שימוש חוזר במידע תוך מתן קרדיט הולם.
כל הערכים הראשונים נוצרו כמיזוג של ערכים מקבילים מוויקיפדיה האנגלית, והתוכן שיובא זוכה לייחוס נדרש בהתאם לתנאי הרישיון של ויקיפדיה.
לאחר הייבוא הראשוני, עורכי ג'סטיפדיה החלו לעדכן ולשכתב חלק מהערכים הללו, כדי להתאימם למדיניות הנייטרליות והאובייקטיביות המחמירה יותר של המיזם.
כך למשל, ערכים מסוימים שנמחקו בעבר מוויקיפדיה, או שונו שם עקב מחלוקות אידאולוגיות שוחזרו בג'סטיפדיה לנוסחם המקורי:
שיטת הפיקוח והניהול של התוכן בג'סטיפדיה שונה באופן מהותי מזו של ויקיפדיה.
בעוד שבוויקיפדיה האנגלית נהוג מודל של "עריכה בהסכמה רחבה" (Consensus) בקהילה – כלומר, מחלוקות תוכן מוכרעות לפי דיונים בין העורכים והגעה להסכמה (או רוב) ללא גורם עורך-על, בג'סטיפדיה הוקם מנגנון רשמי של מערכת סינון וביקורת עורכים (Editorial Review Board), אשר מוסמך להתערב ולקבל החלטות מחייבות בנוגע לתוכן הערכים.
הוועד המערכתי הזה, המורכב מעורכים בכירים הממונים על ידי הנהלת המיזם, משמש כסמכות עליונה במקרי מחלוקת, במטרה להבטיח שהערכים יעמדו בעקרונות הנייטרליות והמהימנות של האתר.
מודל ניהולי זה מזכיר במידה רבה אנציקלופדיות מסורתיות כמו "בריטניקה", שבהן תוכני הערכים נתונים לפיקוח ועדת עורכים מקצועית ועורך ראשי ולא רק לקהילת מתנדבים.
בגישה זו מקווה ג'סטיפדיה למנוע מצבים של "השתלטות אידאולוגית" של קבוצת עורכים מאורגנת.
בשונה מגרוקיפדיה, ג'סטיפדיה אינה מסתמכת על בינה מלאכותית ליצירת תוכן, אלא על כתיבה ועריכה אנושית בלבד.
בכך היא נבדלת ממיזמים מקבילים שבהם הערכים נוצרים אוטומטית באמצעות מודלים של שפה.
ג'סי מקרטני הוא זמר פופ ושחקן אמריקאי.
מקרטני נולד בעיר ניו יורק לסקוט וגינג'ר.
ב-1997 עברה משפחתו בת חמש הנפשות לארדסלי, ווסטצ'ייסר קאונטי שבמדינת ניו יורק.
מקרטני התחיל את דרכו במחזות זמר מקומיים בגיל 7, ובגיל 9 הופיע בברודוויי.
שנה בלבד לאחר מכן הצטרף לסיבוב ההופעות העולמי של המחזמר "המלך ואני".
מקרטני היה חבר בלהקת "דרים סטריט" (Dreamstreet) מ-1999 עד פירוקה ב-2002.
בגיל 16 החל בקריירת סולו בליווי להקה מקומית ותחת ניהול של אמו גינג'ר מקרטני ושרי גופין קונדור, אשר הפיקו את אלבומו הראשון "Beautiful Soul".
מקרטני וצוותו עבדו על האלבום במשך כשנתיים, והוא יצא ב-2004 והיה לאלבום זהב.
באותה שנה, הוא ביצע דואט עם אן האת'וויי בשיר "Don't Go Breaking My heart".
השיר נכלל בפסקול הסרט "הקסם של אלה".
אלבומו השני "Right Where You Want Me" יצא ב-2006. לאלבומו ה-3 מקרטני כתב יחד עם ראיין טדר את השיר "Bleeding Love", אך מבחירות אישיות החליט שלא לצרפו לאלבומו ולתת אותו ל-ליאונה לואיס.
עם זאת מקרטני הוסיף את גרסתו לשיר כסינגל בונוס לאלבומו השלישי.
אלבומו השלישי "Departure" יצא ב-20 במאי 2008. הסינגל הראשון מהאלבום נקרא "Leavin", והקליפ שלו פורסם ב-7 במרץ 2008. הסינגל השני מהאלבום נקרא "It's Over".
האלבום השני שוחרר שנית יחד עם 4 סינגלים חדשים, והסינגל "How Do You Sleep" שוחר בגרסה מחודשת לאחר שיתוף פעולה עם לודאקריס.
הסינגל "Body Language" שוחרר שנית לאחר שיתוף פעולה על הראפר טי-פיין.
ב-21 בספטמבר 2010 יצא הסיגנל הראשון "Shake" מתוך אלבומו שנקרא "Have It All".
בעקבות החלפת הנהלת חברת התקליטים "Hollywood Records" וסיבוכים שנוצרו מכך, האלבום הרביעי לא שוחרר רשמית, אלא שוחררו הסינגלים לרשת למען המעריצים.
באותה שנה מקרטני הקליט את ה-סינגל "Up" מהווה כפסקול לסרט "סטפ אפ 3D".
אחרי ארבע שנים שבהן לא הוציא מוזיקה ברשות עצמו, ב-23 במרץ 2018 מקרטני שחרר סינגל חדש הנקרא "Better With You".
בקליפ לסינגל מופיעה השחקנית דניאל קמפבל יחד איתו.
ב-14 בספטמבר 2018, מקרטני שחרר סינגל נוסף הנקרא "Wasted".
בקליפ הסינגל, הוא משחק כ-5 דמויות שונות והקליפ הוא פארודיה על אופרות סבון של שנות ה-80. יחד עם מקרטני בקליפ שיחקה זוגתו העכשווית קייטי פיטרסון.
ב-2019 שחרר אלבום ממסע ההופעות שלו "The Resolution Tour Live", שבו מופיעים השירים אותם ביצע באותו סיבוב הופעות.
ביניהם יש סינגל שלא שוחרר בגרסת האולפן שלו, "Soul" וגרסת חיה של השיר אותו כתב, "Bleeding Love".
ב-10 באפריל 2020 הוציא מקרטני את הסינגל הראשון מהאלבום החמישי שלו, "Yours".
ביום פרק הגמר לתוכנית "הזמר במסכה" בה הוא זכה במקום ה-2, שחרר ג'סי את הסינגל השני "Friends" שיהיה כלול גם הוא באלבום.
בקליפ אשר שוחרר ב-23 ביולי שבו ג'סי שיתף פעולה יחד עם חבריו מהתוכנית "גריק" מוצגים שמות השירים שיכללו באלבום החדש.
שחרורו של האלבום התעכב בעקבות משבר נגיף קורונה, אך "New Stage", האלבום ה-5 שוחרר באוקטובר 2021. הסינגל "Kiss The World Goodbye" שוחרר ב-20 ביולי 2021 יחד עם הקליפ לשיר שהוא סרט קצר בו השתתף עם ארוסתו קייטי פיטרסון.
ב-3 בספטמבר באותה שנה שחרר סינגל נוסף, "Party For Two" אשר נכתב עבור ארוסתו ומתאר את היחסים ביניהם.
ב-1998, ביצע מקרטני את הופעת הבכורה שלו באופרת הסבון "כל ילדיי" שם הוא גילם את דמותו של ג'יי-אר צ'נדלר עד לשנת 2001; מקרטני אף היה מועמד לשני פרסי אמי לשעות היום לשחקן צעיר בסדרת דרמה לשנים 2001 ו-2002.
בשנת 2000, התארח בפרק בסדרה "חוק וסדר".
בשנת 2001, הופיע מקרטני לראשונה בסרט "השודדים בסנטרל פארק".
בשנת 2004, שיחק בתפקיד הראשי בסדרה "סאמרלנד" וגם בעונתה השנייה שעלתה ב-2005; והתארח בקומדיית המצבים "אחיות או לא להיות" בתפקיד עצמו.
ב-2005 שיחק בתפקיד אורח בסדרה של ערוץ דיסני "החיים היפים של זאק וקודי" בתפקיד עצמו.
בשנת 2007, הוא דיבב את דמותו של תיאודור בסרט "אלווין והצ'יפמאנקס" וביצע תפקיד אורח בסדרה האנה מונטנה גם כן בתור עצמו.
בשנת 2008, כיכב בסרט העצמאי "קית'" לצידה של אליזבת' הרנואה.
בנוסף, דיבב את דמותו של גוגו בסרט האנימציה ממוחשבת "הורטון שומע מישהו", והתארח בעונה העשירית של "חוק וסדר: מדור מיוחד".
בשנת 2009, התארח בשישה פרקים בסדרה "גריק".
בשנת 2011, חזר לדבב את דמותו של תיאודור בסרט "אלווין והצ'יפמאנקס 3".
בשנת 2012, שיחק את דמותו של כריס בסרט "יומן צ'רנוביל" והתארח בעונה ה-12 של הסדרה "CSI" בנוסף שיחק כדמות ראשית בעונה השביעית והאחרונה של "נשות קבע" בדמותו של טים.
החל מ-2014 היה כדמות חוזרת בסדרה "רעבה לאהבה" בדמותו של "קופר פינלי במשך 7 פרקים בשתי העונות הראשונות.
ב-2015, שיחק בסרט האימה הקנדי "88" וחזר לדבב את דמותו של תיאודור בסרט "אלווין והצ'יפמאנקס 4" וגם גילם את הדמות הראשית בסרט "Campus Code" לצד ריי ליוטה.
ב-2016 שיחק כ-"ריד" בפרק בסדרה "אימת המתים המהלכים".
ושיחק כ-"טאקר" בפרק בסדרה "המפענחת".
בשנת 2020 ג'סי השתתף בעונה השלישית של הגרסה האמריקאית של "הזמר במסכה" כשהוא מחופש לצב, וזהותו נשארה חסויה עד לפרק הגמר שבו הגיע למקום השני.
בשנת 2020, אף שיחק בסרטו של דניס דוגן "אהבות, חתונות ואסונות אחרים" לצדם של דיאן קיטון וג'רמי איירונס.
ממרץ 2012 מקרטני בזוגיות עם השחקנית קייטי פיטרסון.
הזוג התארס בספטמבר 2019 והתחתן ב-23 באוקטובר 2021.
+שנהסרטתפקידהערות2002The Biggest Fanעצמו2005Pizza ג'סטין ברידג'ס2007אלווין והצ'יפמאנקסתיאדורדיבוב2008הורטון שומע מישהוג'ו ג'ודיבוב3 Pigs and a Babyלאקי וולףדיבובקית'קית' זטרסטרוםטינקרבלטרנסדיבוב2009טינקרבל והאוצר האבודטרנסדיבובאלווין והצ'יפמאנקס 2תיאדורדיבוב2010היזהרו מגונזוגווין רייליטינקרבל והסוד הקסוםטרנסדיבוב2011פיות דיסניטרנסדיבובאלווין והצ'יפמאנקס 3תיאדורדיבוב2012Chernobyl Diariesכריסכנפייםציקלוןדיבובטינקרבל וסוד הכנפייםטרנסדיבוב2014The Clockwork Girlהאקסלידיבובטינקרבל ופיית הפיראטיםטרנסדיבובWings: Sky Force Heroesטי-בוןדיבוב201588ווינקסCampus Codeאריאלווין והצ'יפמאנקס 4תיאדורדיבוב2020לני
+שנהסדרהתפקידהערות1998 - 2001כל ילדייג'יי.אר צ'נדלר111 פרקים
ג'סי לואיס ג'קסון הוא כומר, פוליטיקאי ופעיל בתנועה לזכויות האזרח בארצות הברית.
הוא מנהיג בולט של השמאל הנוצרי והתמודד על מועמדות המפלגה הדמוקרטית לנשיאות ארצות הברית ב-1984 וב-1988.
ג'קסון נולד בשם ג'סי לואיס ברנס בעיר גרינוויל שבמדינת דרום קרוליינה.
אמו, הלן ברנס, הייתה בת 16 בלבד בעת לידתו.
אביו הביולוגי, נוח לואיס רובינסון, היה נשוי לאישה אחרת ולא היה מעורב בחיי בנו.
ג'קסון אימץ את שם המשפחה של אביו החורג.
ב-1965 החל ג'קסון להיות פעיל בתנועה לזכויות האזרח בהנהגתו של מרטין לותר קינג הבן.
כשנרצח קינג בממפיס ב-1968, ג'קסון היה נוכח במקום האירוע.
לאחר רצח קינג התעמת ג'קסון עם יורשו בראשות התנועה, רלף אברנתי, ופרש מהתנועה ב-1971 והקים תנועה נפרדת.
ב-1984 שבו והתמזגו התנועות וג'קסון חזר למרכז הזירה הציבורית.
בספטמבר 1979 ביקר אצל יאסר ערפאת בביירות, וגם בישראל.
הוא נפגש עם טדי קולק, ראש עיריית ירושלים, אולם בהמלצת שר החוץ משה דיין, לא נועדו עמו נציגי הממשלה.
בשנות ה-1980 עסק ג'קסון בפעילות ציבורית נמרצת וזכה להכרה כמנהיג בולט של הקהילה האפרו-אמריקאית ושל התנועה לזכויות האזרח.
ב-1983 נסע ג'קסון לסוריה ופעל שם לשחרורו של הטייס האמריקאי השבוי, רוברט גודמן, שהוחזק בידי סוריה לאחר שמטוסו הופל בשמי לבנון כשהיה במשימת הפצצה של עמדות סוריות.
עם שובם לוושינגטון, התקבלו גודמן וג'קסון על ידי הנשיא רונלד רייגן בבית הלבן.
ההישג תרם לפופולריות של ג'קסון בציבור האמריקאי ושימש כמקפצה בהתמודדותו בבחירות לנשיאות ב-1984.
בבחירות המקדימות שקיימה המפלגה הדמוקרטית לקראת המירוץ לנשיאות ב-1984 הפתיע ג'קסון וזכה ב-21% מקולות המצביעים, אולם הגיע רק למקום השלישי אחרי הסנאטור גרי הארט וסגן הנשיא לשעבר וולטר מונדייל, שזכה במועמדות.
ארבע שנים אחר כך, ג'קסון התמודד שוב כמועמד הדמוקרטים לנשיאות.
הפעם, הצלחתו בעבר מיצבה אותו כמועמד אמין יותר והוא אף נהנה ממימון ומארגון טובים יותר.
גם ב-1988 הצלחתו של ג'קסון בבחירות המקדימות הייתה מעבר לציפיות והוא זכה ל-6.9 מיליון קולות וב-11 מדינות.
אולם מסע הבחירות של ג'קסון ספג מהלומה כאשר הוא הובס במדינת ויסקונסין על ידי מייקל דוקאקיס, שזכה במועמדות.
בנו, ג'ונתן ג'קסון, הוא חבר בבית הנבחרים מטעם המחוז הראשון של מדינת אילינוי.
בשתי מערכות הבחירות המקדימות ג'קסון התמודד עם מצע שנחשב בעיני רבים ליברלי מאוד.
ג'קסון הכריז על רצונו ליצור "קואליציית קשת" של קבוצות מיעוטים שונות, כולל אפרו-אמריקאים, היספאנים, עניים והומוסקסואלים, כמו גם לבנים פרוגרסיביים שמתאימים לאחת הקטגוריות האלה.
מצע הבחירות שלו כלל את הנושאים הבאים:
שיקום התשתית שתספק לכל האמריקאים תעסוקה
שינוי סדרי העדיפויות במאבק בסמים, תוך החמרת הענישה על מלביני כספים ואחרים שפועלים בצד ה"היצע" ופחות התמקדות בעונשי מינימום למשתמשים בסמים
ביטול הקיצוצים במיסים לעשירון העליון שבוצעו בעידן רייגן ושימוש בכסף למימון תוכניות רווחה
קיצוץ תקציב משרד ההגנה בכעד 15% במהלך כהונתו כנשיא
הכרזה על דרום אפריקה של עידן האפרטהייד כמדינה סוררת
הכרזה על הקפאה מיידית של ההתחמשות הגרעינית ופתיחה במשא ומתן לפירוק הנשק הגרעיני עם ברית המועצות
הענקת פיצויים לצאצאיהם של העבדים השחורים
יצירת מערכת אוניברסלית לטיפול רפואי
אשרור התיקון לחוקה לשוויון זכויות
הגדלת המימון הפדרלי לחינוך ציבורי ופתיחת הלימודים בקולג'ים חינם לכולם
תמיכה בהקמתה של מדינה פלסטינית
למעט הסעיף בנוגע לדרום אפריקה, אף אחת מעמדותיו הנ"ל של ג'קסון לא התקבלה כחלק ממצע הבחירות של המפלגה הדמוקרטית ב-1984 או ב-1988.
במהלך שנות כהונתו של ביל קלינטון כנשיא ארצות הברית, הפך ג'קסון לבעל ברית של הנשיא וסייע לו להשיג את תמיכת הקהילה האפרו-אמריקאית.
קלינטון העניק לג'קסון את מדליית החירות הנשיאותית – עיטור הכבוד הגבוה ביותר שמוענק לאזרחים בארצות הברית.
בנוסף, בשנת 1984 התייחס ג'קסון ליהודים בכינוי Hymies ולעיר ניו יורק בכינוי Hymietown בשיחה עם כתב העיתון וושינגטון פוסט.
ג'סי נורמן הייתה זמרת אופרה רסיטלים אמריקאית, בעלת קול סופרן דרמטי.
הייתה ידועה בין היתר בזכות ביצועיה ליצירותיו של וגנר וגילום תפקידים רבים במחזות אופרה שונים.
במהלך הקריירה העשירה שלה זכתה בפרסים רבים, בהם: "פרס גראמי על מפעל חיים" לשנת 2006, כניסה "להיכל התהילה של המוזיקה בג'ורג'יה" בשנת 2009, "פרס וולף" למוזיקה לשנת 2015 ותואר דוקטור של כבוד באוניברסיטאות רבות.
במקביל לעיסוקה במוזיקה, נורמן הייתה פעילה חברתית בנושאים מגוונים ושותפה להקמת בית ספר לאומנויות בעיר הולדתה.
ג'סי נורמן נולדה באוגוסטה, ג'ורג'יה למשפחה של מוזיקאים חובבים; אם פסנתרנית, אב זמר במקהלה מקומית.
נורמן אהבה שירה עוד מגיל צעיר, ונהגה לשיר ולהופיע במקהלת בית הספר ובכנסייה.
חשיפתה הראשונה לאופרה הייתה בעת שהאזינה לשידור ברדיו כשהייתה בת תשע.
בגיל שש עשרה נסעה נורמן לתחרות "מריאן אנדרסון" מטעם בית ספרה.
היא אמנם לא זכתה בתחרות, אך בעקבות המלצות רבות מטעם השופטים נסעה לאודישן באוניברסיטת הווארד שבוושינגטון.
האודישן של נורמן היה כה מוצלח, שברגע שסיימה לשיר, המנחה קרוליין גרנט המליצה על קבלתה לאוניברסיטה, במלגת לימודים מלאה.
כאשר נורמן למדה בהווארד גרנט "אימצה" אותה כתלמידה.
נורמן למדה בהווארד פיתוח קול, ובשנת 1967 קיבלה תואר ראשון במוזיקה.
המשיכה בלימודי פיתוח הקול "בקונסרבטוריון של פיבודי" בבולטימור, מרילנד ובאוניברסיטת מישיגן, שם קיבלה תואר מוסמך בשנת 1968.
בשנת 1969 זכתה בתחרות המוזיקה הבינלאומית ARD במינכן, גרמניה.
הביקורות בגרמניה יצאו מגדרן והשוו אותה לזמרת האופרה לוטה להמן, ומיד לאחר התחרות היא גילמה את תפקידה הראשון באופרה של ברלין, באופרה "טנהויזר" של וגנר בתפקיד אליזבת.
בזכות קול הסופרן הדרמטי העשיר ומנעד קולה הרחב, זכתה נורמן באותה תקופה להשתתף באופרות רבות בכל רחבי אירופה, הבולטות שבהן היו "אאידה" מאת המלחין ג'וזפה ורדי והמחזה "טרויאנים".
בשנים הבאות הופיעה עם להקות אופרה שונות, גרמניות ואיטלקיות.
היא חזרה לארצות הברית להופיע בקונצרט המקצועי הראשון שלה במרכז לינקולן בשנת 1973. נורמן הקליטה רסיטלים רבים של מלחינים כגון: פרנץ שוברט, גוסטב מאהלר, יוהנס ברהמס, אוליבייה מסיאן ועוד.
באותן שנים חזרה לארצות הברית לתקופה קצרה, אחריה עברה לגור בלונדון משנת 1975 למשך חמש שנים, בהן בחרה לפתח את הקול שלה באופן מלא.
בשל כך, החליטה נורמן להפסיק להופיע באופרות, אולם המשיכה להופיע בקונצרטים ולהקליט רסיטלים.
נורמן הופיעה בקונצרטים בארצות הברית בשנות השבעים, אך רק לאחר שביססה את מעמדה כאחת מזמרות הסופרן הידועות ביותר בעולם, שבה לארצות הברית, שם הופיעה לראשונה במחזה אופרה בשנת 1982.
במהלך שנות השמונים זכתה הקריירה של נורמן לקפיצת מדרגה, היא קיבלה תפקידים ראשיים באופרות רבות, והוזמנה להופיע בטקסים רשמיים ברחבי העולם.
בשנת 1983 הופיעה לראשונה במטרופוליטן אופרה ב"טרויאנים" של ברליוז, בהפקה לציון עונת ה-100 של הלהקה.
באמצע שנות ה-80 הייתה נורמן מעורבת במחלוקת משפטית גדולה, שזכתה לפרסום רב, עם חברת הקלטות.